 

Naslov gradiva:

usposabljanje učiteljev latinščine in grščine

25. 8. 2009

WEBQUEST PRI POUKU KLASIČNIH JEZIKOV

Avtor gradiva: Tomaž Kremžar, prof.

1. Predavanje o webquestu z napotki za izdelavo (1 ura);
2. Delavnica: izdelava webquesta;
3. Zaključek: predstavitve izdelkov.

Webquest nam tudi pri pouku klasičnih jezikov odpira poti, kako kreativno in moderno obravnavati kulturno-civilizacijske vsebine. Izraz webquest bi lahko v slovenščino prevedli kot iskanje po spletu. Ampak s tem bi osiromašili možnosti, ki nam jih to sredstvo ponuja.

**Kaj nam omogoča webquest?**

1. **Iskanje po spletu.** Webquest omogoča smotrno izkoriščanje časa, saj že profesor sam poišče ustrezne vire informacij za dijake. Dijaki se zato po spletu ne izgubljajo brezupno. Hkrati jih vzgajamo tudi za to, da se naučijo, katere spletne strani jim prinesejo prave informacije in zakaj.
2. **Dinamično delo.** Dijaki se med opravljanjem naloge vključijo v dve različni skupini sošolcev. Končni cilj ni naloga, ki bi jo dijak opravil na papirju med statičnim sedenjem, ampak mora pridobljene informacije skupina uporabiti za aktivno nalogo. Dijaki si informacije, ki so jih za nekaj uporabili, bolje zapomnili. Uporaba podatkov pa je hkrati tudi višja oblika učenja.
3. **Odgovornost.** Vsak dijak mora opraviti svoje delo v skupini, saj v nasprotnem primeru skupini manjka del potrebnih informacij.
4. **Medpredmetno sodelovanje.** Ker se marsikakšna naloga (čeprav vsebinsko s področja klasičnih jezikov) lahko metodološko ali problemsko pokriva tudi z drugimi predmeti, se je dobro dogovoriti s kakšnim od kolegov, da se webquest in določena snov pri drugem predmetu delata istočasno. Ker za izpeljavo webquesta potrebujemo kar nekaj šolskih ur, se je smiselno dogovoriti s kakšnim kolegom, da vsaj kakšna predstavitev poteka pri njegovi uri.
5. **Motovacija.** Dijaki so bolj motivirani za delo na računalniku. Brskanje po internetu je del njihovega vsakdana. Prav tako imajo dijaki možnost, da si izberejo nalogo, ki jim bolj ustreza in pri izpeljavi katere lahko bolje izkažejo svoje talente.
6. **Samostojnost.** Ker mora profesor webquest s podrobnimi navodili pripraviti že vnaprej, imajo dijaki stalen dostop do vsega potrebnega za delo kar preko spleta. Profesor ima pred delom v razredu ogromno dela, dijaki pa načeloma nalogo opravljajo tudi, ko je on npr. odsoten dlje časa.

**Postopek izdelave webquesta**

V nadaljevanju bom predstavil nekaj teoretičnih priporočil, kako naj bi se pripravil in izdelal webquest, sledil pa bo konkreten primer, kako sem ga na osnovi tega postopka sestavil jaz.

1. **Izbor teme.**

To naj bo tema, ki jo je mogoče obdelati čim širše, po možnosti v sodelovanju z drugimi predmeti. Ker izpeljava webquesta lahko traja tudi dva tedna, si več kot enega na leto v enem razredu verjetno ne moremo privoščiti. Zato izberemo temo, ki bo v tistem šolskem letu čim bolj odmevala oziroma nam bo pomagala pri razumevanju čim večjega dela pouka.

1. **Naloge, ki naj jih skupine dijakov napravijo kot rezultat svojega dela.**

Naj dijake usmerijo k interdisciplinarnosti in aktivnosti. Učiteljeva kreativnost naj ne pozna meja. K iskanju in načrtovanju nalog lahko profesor vključi tudi dijake. Dijaki lahko:

* napišejo pismo,
* pripravijo časopis,
* odigrajo prizor,
* se vživijo v vlogo in odigrajo prizor, predavanje, turistično vodenje…
* izdelajo predmete,
* izdelajo spletno stran,
* pripravijo diskusijo oz. soočenje različnih mnenj,
* pripravijo umetniško delo,
* vse prej našteto lahko napravijo v tujem jeziku v sodelovanju s profesorjem tujega jezika,
* …

1. **Izbor spletnih strani, kjer naj dijak poišče koristne informacije.**

Žal, je spletnih strani, kjer naj dijaki poiščejo koristne informacije s področja klasične filologije, v slovenščini zelo malo. Učitelj se mora zato toliko bolj potruditi. Lahko se poslužimo tudi strani v tujih jezikih, če menimo, da so jih dijaki sposobni razumeti. Najbolje bi bilo, če bi se v takem primeru povezali s profesorjem tujega jezika, da bi dijaki morda navedene vire informacij v skupinah obravnavali pri njegovi uri in pod njegovim vodstvom. Spletnih strani naj ne bo preveč. Vsaka skupina oz. dijak naj bi jih uspel prebrati in predelati v dobri šolski uri. Vse delo se lahko opravi v šoli, lahko pa ga dijak nekaj opravi tudi za domačo nalogo.

1. **Razpostavitev dela, nalog in časa.**

V tej fazi je že potrebno konkretno določiti, kdo dela kaj in koliko časa. Najbolje je, da se vse čim bolj podrobno definira. Najprej je potrebno določiti, do katere ure morajo dijaki prebrati in predelati informacije in oddati prvo poročilo. Nato je potrebno določiti čas za izdelavo nalog, predvideti morebitne prostorske in materialne zahteve. Nazadnje je potrebno še določiti, koliko časa naj trajajo predstavitve in v kakšnem vrstnem redu. Določiti je potrebno, če morajo dijaki pripraviti informacije za svoje sošolce…

1. **Določitev skupin.**

Če dobro poznamo dijake, jih lahko že sami razpostavimo po skupinah. Dijaki se lahko spravijo skupaj kar naključno. Za najboljše rezultate in najbolj učinkovito delo, pa se dijaki webquest lahko preberejo že v naprej in se najprej vpišejo v razpredelnico za delo. Potem profesor tabelo lahko vključi že v sam webquest, da dijak čim bolj učinkovito sledi poteku svoje naloge.

1. **Ocenjevanje.**

V webquest moramo nujno vključiti stran za ocenjevanje. Profesor mora že vnaprej definirati, kako dijak dobi oceno in kaj bo eventualno zahteval pri preverjanju znanja.

1. **Izbira urejevalnika spletne strani.**

Ker je webquest v bistvu zbirka spletnih strani, je potrebno najti način, kako najlažje ustvariti spletno stran, da bo ta karseda privlačna. Nekateri stran preprosto ustvarijo v **Wordu** in jo shranijo kot .html dokument. To gotovo ni najbolj privlačna rešitev. Vsi bi v šoli morali imeti v MS Office-u inštaliran program **MS Publisher**, ki ponuja precej predlog za izdelavo spletnih strani in je zelo uporaben za izdelavo serije med seboj povezanih strani. Edina njegova slabost pa je, da njegova koda takoj preseže 1MB prostora.

Zastonj program za izdelavo spletnih strani je **NVU**. Zanj mora uporabnik imeti več znanja o konstrukciji strani.

Obstaja tudi mnogo drugih komercialnih in nekomercialnih programov za izdelavo spletnih strani. Glej:

<http://www.tucows.com/Windows/DevelopmentWebAuthoring/HTMLEditors/>

Načeloma pa bi morale izdelavo spletnih strani omogočati tudi šolske spletne učilnice. Pozanimajte se pri svojem tehničnem vzdrževalcu.

1. **Izdelava spletnih strani.**

Ko ima profesor že pripravljeno vsebino webquesta, mora pripraviti vrsto internetnih strani.

* Glavna stran je **uvod**. Z njo naj profesor na kratko uvede dijake v neko temo. Uvod je namenjen predvsem temu, da pritegne dijake. Najbolje je, če profesor uporabi svoje literarno znanje in okrog teme napravi skrivnostno ozračje, tako da bo dijake zamikalo, da najdejo odgovore na vprašanja.
* Z uvodne strani dijaki pritisnejo na povezavo na stran z **nalogo**. Sem profesor vstavi besedilo o nalogah.
* **Proces.** Na to stran profesor vstavi natančen popis nalog za dijaka.
* Naslednja stran je **ocenjevanje.** Ob pritisku na to povezavo dijaki izvedo, po kakšnih kriterijih bo profesor ocenil njihovo delo.
* V **zaključku** dijakom profesor napiše, česa vsega se bodo med delom naučili. Lahko jim doda tudi kakšna vprašanja v spodbudo za razmišljanje ali dodatno delo (npr. esej pri slovenščini).
* Webquest naj bi imel tudi **stran za učitelje**, na katero naj profesor napiše, koliko časa je porabil za izpeljavo webquesta, kaj je pri tem potreboval, cilje, ki jih je dosegel… Tam naj bodo navedene tudi reference in viri.

Na koncu je strani potrebno še oblikovati, jim dodati kakšno sliko… da so bolj privlačne.

1. **Prenos strani na spletni strežnik.**

Vsak od nas, ki imamo akademski naslov na ARNES-u, ima tam vsaj 40 MB prostora na spletnem strežniku. Svoje strani se tja enostavno prenese tako, da odpremo program Explorer (Moj računalnik / računalnik / My computer / computer), v vrstico za naslove vpišemo

* [ftp://www2.arnes.si](ftp://www2.arnes.si/)
* vpišemo svoje uporabniško ime in geslo, ki ju potrebujemo za dostop do spletne pošte na ARNES-u,
* odpremo mapo www
* vanjo prenesemo vse datoteke, potrebne za spletno stran.

Spletna stran je dostopna na naslovu:

<http://www2.arnes.si/~uporabniskoime/imespletnestani>

Seveda je možno spletne strani ustvariti že v spletni učilnici, oziroma jih prenesti tudi tja ali na kakšno drugo spletno mesto.

1. **Priprava na delo.**

Pred začetkom dela nas čaka še morebitno usklajevanje s kolegi in rezervacija računalniške učilnice. Računalniška učilnica je nujna v prvem delu pri iskanju informacij, v drugem delu, ko dijaki delajo nek izdelek, pa načeloma ni več nujna. Verjetno bi bilo že dovolj, če ima profesor v razredu en računalnik s spletno povezavo, dijaki pa si potrebne podatke uredijo in natisnejo doma.

**PRIMER**

1. **Izbor teme.**

*Izbral sem si temo z naslovom POMPEJI. Uporabim jo lahko pri latinščini v prvem letniku, saj mi omogoča, da pri njej spoznamo kar nekaj vsakdanjega življenja v antičnem mestu. Poleg tega z njo dijake lahko spodbudim, da se bodo prijavili na poletni tabor. Omogoča tudi nekaj sodelovanja z drugimi predmeti: zgodovina, angleščina, umetnost, geografija, slovenščina…*

1. **Naloge, ki naj jih skupine dijakov napravijo kot rezultat svojega dela.**

*Naloge, ki ustrezajo temi:*

1. *Tertia / Mark (moški in ženski vidik!) opisuje zadnji dan v Pompejih (fotografije in dnevnik);*
2. *v mestnem svetu poteka diskusija o (ne)varnosti poselitve neapeljskega zaliva in o varnostnih ukrepih;*
3. *Pompejanske novice;*
4. *turistična agencija pride predstavit potovanje v Pompeje;*
5. *delegacija iz neapeljskega zaliva pride prosit v Rim za sredstva za pomoč ob katastrofi;*
6. *motivi iz Pompejev (risanje / slikanje motivov iz labirinta)*
7. **Izbor spletnih strani, kjer naj dijak poišče koristne informacije.**

*SPLOŠNO*

*O Pompejih, kar nekaj napak* [*http://sl.wikipedia.org/wiki/Pompeji*](http://sl.wikipedia.org/wiki/Pompeji)

*blog, osebno, a veliko slik* [*http://www.ednevnik.si/entry.php?w=tedi&e\_id=91901*](http://www.ednevnik.si/entry.php?w=tedi&e_id=91901)

*dober referat o Pompejih* [www.s-gimsl.kr.edus.si/klasicni/**pompeji**.doc](http://www.s-gimsl.kr.edus.si/klasicni/pompeji.doc)

še na kratko o Pompejih <http://www.rtvslo.si/tureavanture/evropa/pompeji-anticno-mesto-duhov/199516>

zelo kratko o Pompejih <http://www.zurnal24.si/cms/zstil/potovanja/index.html?id=25276>

*ARHITEKTURA*

*vila misterijev* [*http://sl.wikipedia.org/wiki/Vila\_misterijev,\_Pompeji*](http://sl.wikipedia.org/wiki/Vila_misterijev,_Pompeji)

*o domusu* [*http://aveteromani.antika-si.com/domus.php*](http://aveteromani.antika-si.com/domus.php)

[*http://www.gimvic.org/projekti/timko/rimljani/bivalisca.html*](http://www.gimvic.org/projekti/timko/rimljani/bivalisca.html)

*o insuli* [*http://aveteromani.antika-si.com/insula.php*](http://aveteromani.antika-si.com/insula.php)

*o gledališču* [*http://aveteromani.antika-si.com/gledalisce.php*](http://aveteromani.antika-si.com/gledalisce.php)

*terme* [*http://aveteromani.antika-si.com/terme.php*](http://aveteromani.antika-si.com/terme.php)

*ceste* [*http://aveteromani.antika-si.com/ceste.php*](http://aveteromani.antika-si.com/ceste.php)

*akvedukti* [*http://aveteromani.antika-si.com/akvedukt.php*](http://aveteromani.antika-si.com/akvedukt.php)

[*http://www.ff.uni-lj.si/oddelki/umzgod/kunsthisterik/referati-neapelj.htm*](http://www.ff.uni-lj.si/oddelki/umzgod/kunsthisterik/referati-neapelj.htm)

*ZABAVA; VSAKDANJE ŽIVLJENJE; KULTURA*

*o gladiatorjih* [*http://aveteromani.antika-si.com/gladiatorski\_boji.php*](http://aveteromani.antika-si.com/gladiatorski_boji.php)

*o gledališču* [*http://aveteromani.antika-si.com/gledalisce.php*](http://aveteromani.antika-si.com/gledalisce.php)

*knjige* [*http://aveteromani.antika-si.com/knjige.php*](http://aveteromani.antika-si.com/knjige.php)

*knjižnica – na koncu je nekaj o Herkulaneumu* [*http://aveteromani.antika-si.com/knjiznice.php*](http://aveteromani.antika-si.com/knjiznice.php)

*šola* [*http://aveteromani.antika-si.com/sola.php*](http://aveteromani.antika-si.com/sola.php)

*prosti čas in zabava*

[*http://www.gimvic.org/projekti/timko/rimljani/prosti\_cas\_in\_zabava.html*](http://www.gimvic.org/projekti/timko/rimljani/prosti_cas_in_zabava.html)

*OSEBNA NEGA*

*oblačila* [*http://www.gimvic.org/projekti/timko/rimljani/oblacila.html*](http://www.gimvic.org/projekti/timko/rimljani/oblacila.html)

*pričeske* [*http://www.gimvic.org/projekti/timko/rimljani/priceske.html*](http://www.gimvic.org/projekti/timko/rimljani/priceske.html)

*nakit* [*http://www.gimvic.org/projekti/timko/rimljani/nakit.html*](http://www.gimvic.org/projekti/timko/rimljani/nakit.html)

*kozmetika* [*http://www.gimvic.org/projekti/timko/rimljani/kozmetika.html*](http://www.gimvic.org/projekti/timko/rimljani/kozmetika.html)

*hrana* [*http://www.gimvic.org/projekti/timko/rimljani/hrana.html*](http://www.gimvic.org/projekti/timko/rimljani/hrana.html)

*RELIGIJA*

*religija* [*http://www.ospoljane.si/projekti/spletna\_verov\_grkov\_rimljanov/bogovi.htm*](http://www.ospoljane.si/projekti/spletna_verov_grkov_rimljanov/bogovi.htm)

[*http://www.ff.uni-lj.si/oddelki/umzgod/kunsthisterik/referati-neapelj.htm*](http://www.ff.uni-lj.si/oddelki/umzgod/kunsthisterik/referati-neapelj.htm)

[*www.druga.org/~raz00a/2a/ zasolo/kb\_rimska\_kultura.doc*](file:///C:\Users\llehner\Desktop\ureditev%20usposabljanje\Gradiva%20ZZi%208%201.7._31.8.2009\Gradiva%20Predavatelji\www.druga.org\~raz00a\2a\%20zasolo\kb_rimska_kultura.doc)

*vse* [*http://www.pompeisepolta.com/*](http://www.pompeisepolta.com/)

*slike oltarjev* [*http://www.pompeiiinpictures.eu/Plans/plan\_altars.htm*](http://www.pompeiiinpictures.eu/Plans/plan_altars.htm)

*IZBRUHI VULKANA; NEVARNOSTI*

*izbruh, religija, hiše:* [*http://www.ff.uni-lj.si/oddelki/umzgod/kunsthisterik/referati-neapelj.htm*](http://www.ff.uni-lj.si/oddelki/umzgod/kunsthisterik/referati-neapelj.htm)

*nevarnosti* [*http://www.erevija.com/ogled/Katastrofalni-izbruh-Vezuva-ki-je-unicil-Pompeje-se-lahko-ponovi/aHR0cDovL3d3dy5kbmV2bmlrLnNpL25vdmljZS9uZXZlcmpldG5vLzEwNDIyMDcxNTE*](http://www.erevija.com/ogled/Katastrofalni-izbruh-Vezuva-ki-je-unicil-Pompeje-se-lahko-ponovi/aHR0cDovL3d3dy5kbmV2bmlrLnNpL25vdmljZS9uZXZlcmpldG5vLzEwNDIyMDcxNTE)*=*

*vandalizem* [*http://www.rtvslo.si/kultura/drugo/pompeji-ne-smejo-zgniti/155784*](http://www.rtvslo.si/kultura/drugo/pompeji-ne-smejo-zgniti/155784)

*ponovni izbruhi* [*http://sl.wikipedia.org/wiki/Poletne\_olimpijske\_igre\_1908*](http://sl.wikipedia.org/wiki/Poletne_olimpijske_igre_1908)

*zadnje ure* [*http://novice.svarog.org/index.php?Novica=3815*](http://novice.svarog.org/index.php?Novica=3815)

[*http://www.pompeionline.net/pompeii/*](http://www.pompeionline.net/pompeii/)

[*http://www.jhauser.us/pictures/history/Romans/Pompeii/index.html*](http://www.jhauser.us/pictures/history/Romans/Pompeii/index.html)[*http://www.pompeisepolta.com/*](http://www.pompeisepolta.com/)

1. **Razpostavitev dela, nalog in časa.**

*Dijaki imajo dve šolski uri časa, da preberejo in predelajo informacije. Vsaka skupina izlušči potrebne in koristne informacije, slikovno gradivo in spletne vire. O vsem tem oddajo tudi poročilo.*

*Nato po en dijak iz vsake skupine skupaj z dijaki iz drugih skupin tvori novo skupino. Torej se skupaj zberejo dijaki, od katerih ima vsak druge informacije. Skupina v dveh šolskih urah pripravi nalogo. Če jim zmanjka časa, naj delajo tudi kot domačo nalogo.*

*Zadnji dve šolski uri skupine predstavijo svojo nalogo. Vsaka skupina ima 10 – 15 minut.*

*Torej potrebujemo prvi dve šolski uri računalniško učilnico, prvo uro najbolje celo obe, in tiskalnik. Nato lahko delamo v matičnem razredu.*

*Prvi krog skupin naj pripravi koristne informacije za cel razred, da bodo sošolci imeli gradivo za učenje.*

1. **Določitev skupin.**

*Dijaki se sami odločijo, katero nalogo bi napravili na koncu, njih pa sam razpršim po skupinah za brskanje po spletu.*

1. **Ocenjevanje.**

*Dijaki dobijo točke za delo v prvem krogu glede na poročilo o delu in glede na to, kar profesor vidi. (posamezno) Nato dobijo točke za gradivo z informacijami in vprašanja za test (skupina).*

*V drugem krogu se ocenjuje sodelovanje, več pa kreativnost in posebej predstavitev.*

1. **Izbira urejevalnika spletne strani.**

*Stran bom napravil v MS Publisherju, ker se mi ta program zdi najbolj praktičen.*

1. **Izdelava spletnih strani.**

*Glej prilogo na spletni strani.*

1. **Prenos strani na spletni strežnik.**

*Začetna stran bo objavljena na naslovu: http://www2.arnes.si/~tkremz/pompeji.htm*

1. **Priprava na delo.**

*Za ta webquest povezovanje z učiteljem angleščine ni potrebno, lahko pa se v dogovoru z njim uporabijo angleški viri ali pa se naloga opravi in predstavi pri angleščini.*

*Zanimivo bi bilo sodelovanje z geografom, da on v tem času jemlje vulkanizem.*

**Za zaključek na kratko o začetkih webquesta in nekaj uporabnih spletnih naslovov.**

Webquest je izumil Američan Bernard Dodge iz State University v San Diegu že leta 1995. Informacije in nekaj uporabnih webquestov se lahko najde na naslovu: <http://webquest.sdsu.edu/webquest.html>

Prazen vzorec za izdelavo webquesta je dostopen na naslovu <http://projects.edtech.sandi.net/staffdev/tpss99/mywebquest/index.htm>